শোণিতপুৰ জিলাৰ নামেৰী ৰাষ্ট্ৰীয় উদ্যান তথা ব্যাঘ্ৰ সংৰক্ষিত এলেকাত বনকৰ্মীয়ে গুলীয়াই নিহত কৰা চোৰা চিকাৰীজনক দেৱেশ্বৰ প'গাগ বুলি চিনাক্ত কৰা হৈছে।
ৰাষ্ট্ৰীয় উদ্যানখনৰ পৰা পলাবলৈ চেষ্টা কৰাৰ সময়তে প'গাগকে ধৰি চাৰিজন চোৰাং চিকাৰীৰ ওপৰত বনকৰ্মীসকলে মুকলিকৈ গুলীবৰ্ষণ কৰিছিল।
আনহাতে, নামেৰী খণ্ডৰ তদানীত্বন বনাঞ্চলিক বিষয়া ৰমেশ গগৈয়ে ২০১০ চনত প'গাগক গ্ৰেপ্তাৰ কৰিছিল আৰু তেওঁৰ জিম্মাৰ পৰা বিষাক্ত দ্ৰব্য উদ্ধাৰ কৰিছিল।
২০১৪চনত আকৌ বন বিষয়াসকলে নামেৰী ৰাষ্ট্ৰীয় উদ্যান তথা ব্যাঘ্ৰ সংৰক্ষিত এলেকাত চোৰাং চিকাৰ কৰাৰ সময়ত হাতে-লোটে ধৰিছিল।
জেৰাৰ সময়ত তেওঁ স্বীকাৰ কৰিছিল যে তেওঁ আন চোৰাং চিকাৰীৰ সৈতে মিলি বনৰীয়া হাতীৰ চিকাৰত জড়িত আছিল আৰু কেইবাটাও জন্তু হত্যা কৰিছিল।
তেওঁৰ পত্নীও তেওঁৰ অপৰাধৰ সৈতে জড়িত থকা বুলি কোৱা হৈছে আৰু তেওঁ হৰিণৰ মাংস বিক্ৰী কৰাৰ লগতে পতিৰ হৈ ধন সংগ্ৰহ কৰিছিল।
তেওঁৰ স্বীকাৰোক্তিৰ ভিত্তিত এখন ফাৰ্ষ্ট ট্ৰেক আদালতে প'গাগক দোষী সাৱ্যস্ত কৰি সাত বছৰৰ কাৰাদণ্ড বিহিছিল।
ৰাজ্যখনত চোৰাং চিকাৰৰ কাৰ্যাৱলী চলি আছে যদিও তেওঁলোকৰ অপৰাধৰ বাবে দোষী সাৱ্যস্ত হোৱাৰ পাছতো বেছিভাগ চোৰাংচিকাৰীয়ে জামিন লাভ কৰে।
